अमेरिकी महिला जासूस ईरान में गिरफ्तार : पुलिस  
सुरक्षाकर्मियों ने अजरबैजान से लगती सीमा के जोल्फा कस्बे में एक अमेरिकी महिला जासूस को गिरफ्तार किया है।
ईरान पुलिस के एक वरिष्ठ अधिकारी ने जासूसी के लिए देश में प्रवेश की कोशिश करने वाली अमेरिकी महिला को गिरफ्तार करने संबंधी मीडिया में आई रिपोर्टों की पुष्टि करते हुए कहा कि एक अमेरिकी महिला को हिरासत में लिया गया है।  फार्स और मेहर संवाद समितियों के अनुसार, उप सीमा पुलिस प्रमुख अहमद गारावंद ने संवाददाताओं को बताया कि सुरक्षाकर्मियों ने अजरबैजान से लगती सीमा के जोल्फा कस्बे में एक अमेरिकी महिला जासूस को गिरफ्तार किया है।  फार्स ने इस महिला का नाम हल तालायान कहा है जबकि मेहर और इसना संवाद समितियों ने इस महिला का नाम हल फायालान :34: कहा है। फार्स ने गारावांद के हवाले से कहा, यह अमेरिकी महिला जासूस पश्चिमोत्तर ईरान के जोल्फा में गिरफ्तार की गयी थी।